
Döntési torzítások és manipuláció a PR kommunikációban

Nemzetközti szaktudomány élénken tárgyalt és vizsgált témája az emberi döntéshozatal, az ahhoz tartozó kognitív folyamatok. A kutatás fő célja az, hogy valós példákon és forrásokon keresztül szemléltessem, hogy ezek mennyire is befolyásolják a befogadót, fogyasztót. Hipotézisem az, hogy a ezek a kognitív beidegződések annyira felerősödtek az emberekben, hogy a PR szakma már aktívan kiaknázza ezt, jobban bevésődő üzenetek gyártásához. Ezt bizonyítani kívánom a következő módszertanokkal: elméleti bázisok és szakirodalmak elemzése. Ütköztetni fogok gyakorlati szinten történt eseteket, elméleti szempontrendszerekkel egyetemben.
A kutatás első részében áttekintést fogok nyújtani ezen gondolkodási és döntéshozatali torzítások típusairól, a mögöttes okokat négy nagy csoportra bontva: információ mennyisége, minősége, elérhetősége és időzítése. Az egyes csoportok jellemzőit ismerve, már képesek vagyunk viszonylag gyorsan korrigálni a döntési torzításainkat, ahogy vezető tudósok, többek között Anne-Laure Sellier, Irene Scopelliti, Carey K. Morewedge 2019-ben megjelent tanulmányában is olvashatunk róla.
Dolgozatom második részében példákon keresztül szemléltetem, hogy a gondolkodási torzítások és heurisztikák szándékos vagy véletlen beépítése a PR kommunikációba mennyire is hatással van arra, hogy hogyan gondolkodunk a világról, emberekről, társadalmi és politikai kérdésekről. Ebben a részben feldolgozom olyan szakértők anyagait is, akik kifejezetten, mint célzott kommunikációs eszköz és módszer alkalmazzák ezeket a heurisztikákat.
Összességében egy átfogó levezetését fogjuk látni a hipotézisnek, annak bizonyításának, módszertani elemek ötvözésével. A kommunikáció tudomány főszerepe mellet meg fog jeleni a gazdaságpszichológia, hiszen a módszerek amiket tanulmányozok a kereskedelmi életet is befolyásolják, ezáltal a kutatás multidiszciplinárisnak minősül.




